Komission asetus (EY) N:o 1385/2003, annettu 1 päivänä elokuuta 2003, tariffikiintiöissä yhteisöön tuotavien banaanimäärien vahvistamisesta vuoden 2003 neljänneksi vuosineljännekseksi



Virallinen lehti nro L 196 , 02/08/2003 s. 0017 - 0018



Komission asetus (EY) N:o 1385/2003, annettu 1 päivänä elokuuta 2003, tariffikiintiöissä yhteisöön tuotavien banaanimäärien vahvistamisesta vuoden 2003 neljänneksi vuosineljännekseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan, sekä katsoo seuraavaa: (1) Komission asetuksessa (EY) N:o 896/2001(3), sellaisena kuin se on viimeksi muutettuna asetuksella (EY) N:o 1303/2003(4), vahvistetaan neuvoston asetuksen (ETY) N:o 404/93 soveltamista koskevat yksityiskohtaiset säännöt banaanien tuontia yhteisöön koskevan menettelyn osalta. On tarpeen määritellä asetuksen (ETY) N:o 404/93 18 artiklassa säädetyissä tuontitariffikiintiöissä vuoden 2003 viimeisenä vuosineljänneksenä jäljellä olevat tuontimäärät. (2) A/B- ja C-tariffikiintiöissä neljäntenä vuosineljänneksenä jäljellä olevat tuontimäärät olisi määriteltävä ottaen huomioon sekä asetuksen (ETY) N:o 404/93 18 artiklassa säädettyjen tariffikiintiöiden määrät että vuoden 2003 kolmen ensimmäisen vuosineljänneksen osalta myönnetyt tuontitodistukset. (3) Koska tämän asetuksen on oltava voimassa ennen vuoden 2003 neljättä vuosineljännestä koskevien tuontitodistushakemusten jättämisajan alkua, sen olisi tultava voimaan välittömästi. (4) Tässä asetuksessa säädetyt toimenpiteet ovat banaanien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Vuoden 2003 neljäntenä vuosineljänneksenä tariffikiintiössä käytettävissä olevat banaanien tuontimäärät vahvistetaan liitteessä. 2. Vuoden 2003 neljäntenä vuosineljänneksenä sellaisissa A/B- ja C-tariffikiintiöihin jätetyissä tuontitodistushakemuksissa mainittu kokonaismäärä, a) jotka on jättänyt perinteinen toimija, ei voi olla suurempi kuin toimijalle asetuksen (EY) N:o 896/2001 4 ja 5 artiklan mukaisesti vahvistetun viitemäärän ja vuoden 2003 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus; b) jotka on jättänyt ei-perinteinen toimija, ei voi olla suurempi kuin toimijalle asetuksen (EY) N:o 896/2001 9 artiklan 3 kohdan mukaisesti määritellyn ja tiedoksi annetun määrän ja vuoden 2003 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus. Tuontitodistushakemuksen mukana on oltava jäljennös tuontitodistuksista, jotka on myönnetty toimijalle vuoden 2003 aiempien vuosineljännesten osalta. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä elokuuta 2003. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 345, 29.12.2001, s. 13. (3) EYVL L 126, 8.5.2001, s. 6. (4) EUVL L 185, 24.7.2003, s. 5. LIITE Tariffikiintiössä vuoden 2003 neljäntenä vuosineljänneksenä käytettävissä olevat banaanimäärät toimijaluokittain >TAULUKON PAIKKA>